PSA Group

PSA Group (nuo 1991 m. iki 2016 m. vadinosi PSA Peugeot Citroën) buvo Prancūzijos kompanija, antra pagal dydį automobilių gamintoja Europoje, su būstine Paryžiuje. 2021 m. sausio 16 d., po susijungimo su Fiat Chrysler Automobiles tapo Stellantis koncerno dalimi.

 Istorija 
1974 m. gruodį kompanija Peugeot SA įsigijo 38,2 % kompanijos Citroën akcijų, o 1976 m. akcijų kiekis siekė 89,95 % (tuo metu Citroën buvo netoli bankroto ribos). Po to buvo įsteigta kompanija PSA Group (kur trumpinys PSA reiškė Peugeot Société Anonyme), kuri 1991 m. buvo pervadinta į PSA Peugeot Citroën.

2017 m. PSA Group iš General Motors už 2,2 mlrd. eurų nusipirko Opel ir Vauxhall.

 Savininkai ir valdyba 
Stambiausi akcininkai 2009 m.: Peugeot šeima – 30,3 %, sąjungininkai – 2,76 %, iždinės akcijos – 3,07 %, likusios akcijos apyvartinės.Александр Губский, Елена Виноградова. Французы ставят на Россию // Ведомости, 26.10.2009, 202 (2472)

PSA Peugeot Citroën grupės prezidentas – Philippe Varin.

 Veikla 
PSA Peugeot Citroën gamina Peugeot ir Citroën markių automobilius. Abu prekiniai ženklai, priklausantys kompanijai, turi nepriklausomą struktūrą ir pardavimus, tačiau projektavimas ir gamyba vyksta tuose pačiuose padaliniuose.

Visas įmonės personalas sudaro 211,7 tūkst. žmonių.

2007 m. bendras kompanijos parduotų automobilių skaičius siekė 3,23 mln. (2006 m. – 3,36 mln.), pajamos siekė 60,6 mlrd. eurų (56,5 mlrd. eurų), grynasis pelnas – 885 mln. eurų (176 mln. eurų).Глеб Столяров. Калужские партнеры // Ведомости, № 90 (2112), 2008 m. gegužės 20 d.Peugeot Citroen выбирает. Французскому автоконцерну предложили под строительство завода три площадки в Дзержинске // Ведомости, № 144 (1918), 2007 m. rugpjūčio 6 d.

 Europos metų automobilis 
Peugeot S.A., Citroën ir PSA yra pagaminusios Europos metų automobilio rinkimuose laimėjusius modelius:
 1969 – Peugeot 504
 1971 – Citroën GSA
 1975 – Citroën CX
 1988 – Peugeot 405
 1990 – Citroën XM
 2002 – Peugeot 307
 2014 – Peugeot 308
 2017 – Peugeot 3008
 2020 – Peugeot 208

 Taip pat skaitykite 
 Citroën
 Peugeot

 Šaltiniai 

Kategorija:Prancūzijos automobilių gamintojai